title: Απόφαση (ΕΕ) 2016/1555 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/331

         ΑΠΌΦΑΣΗ (ΕΕ) 2016/1555 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0093/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 1077/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την ίδρυση Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (4), και ιδίως το άρθρο 33,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0124/2016),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης όσον αφορά την εκτέλεση του προϋπολογισμού του Οργανισμού για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 275.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 286 της 1.11.2011, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Avis juridique important

|

31995D0011

95/11/ΚΕΠΠΑ: Απόφαση του Συμβουλίου της 23ης Ιανουαρίου 1995 σχετικά με την κοινή θέση η οποία καθορίστηκε βάσει του άρθρου Ι.2 της συνθήκης για την Ευρωπαϊκή Ένωση, και που αφορά την παράταση της αναστολής ορισμένων περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο)

Επίσημη Εφημερίδα αριθ. L 020 της 27/01/1995 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Ιανουαρίου 1995 σχετικά με την κοινή θέση η οποία καθορίστηκε βάσει του άρθρου Ι.2 της συνθήκης για την Ευρωπαϊκή Ένωση, και που αφορά την παράταση της αναστολής ορισμένων περιορισμών στις συναλλαγές με την  Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) (95/11/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως το άρθρο Ι.2,  τα ψηφίσματα 943 (1994) και 970 (1995) που εκδόθηκαν αντιστοίχως στις 23 Σεπτεμβρίου 1994 και στις 12 Ιανουαρίου 1995 από το Συμβούλιο Ασφαλείας των Ηνωμένων Εθνών,  ΑΠΟΦΑΣΙΖΕΙ:   Άρθρο 1  Σύμφωνα με τα ψηφίσματα 943 (1994) και 970 (1995) που εκδόθηκαν αντιστοίχως στις 23 Σεπτεμβρίου 1994 και στις 12 Ιανουαρίου 1995 από το Συμβούλιο Ασφαλείας των Ηνωμένων Εθνών, θα παραταθεί η αναστολή ορισμένων περιορισμών στις συναλλαγές με την  Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο).   Άρθρο 2  Η παρούσα απόφαση δημοσιεύεται στην Επίσημη Εφημερίδα.  Βρυξέλλες, 23 Ιανουαρίου 1995.  Για το Συμβούλιο Ο Πρόεδρος A. JUPPE


Avis juridique important

|

32003D0766

2003/766/ΕΚ: Απόφαση της Επιτροπής, της 24ης Οκτωβρίου 2003, για τη λήψη μέτρων επείγοντος χαρακτήρα ώστε να αποφευχθεί η εξάπλωση εντός της Κοινότητας της Diabrotica virgifera Le Conte [κοινοποιηθείσα υπό τον αριθμό Ε(2003) 3880]

Επίσημη Εφημερίδα αριθ. L 275 της 25/10/2003 σ. 0049 - 0050

Απόφαση της Επιτροπήςτης 24ης Οκτωβρίου 2003για τη λήψη μέτρων επείγοντος χαρακτήρα ώστε να αποφευχθεί η εξάπλωση εντός της Κοινότητας της Diabrotica virgifera Le Conte[κοινοποιηθείσα υπό τον αριθμό Ε(2003) 3880](2003/766/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από την οδηγία 2003/47/EΚ της Επιτροπής(2), και ιδίως το άρθρο 16 παράγραφος 3 τρίτη πρόταση,Εκτιμώντας τα ακόλουθα:(1) Η Γαλλία και η Αυστρία πληροφόρησαν τα υπόλοιπα κράτη μέλη και την Επιτροπή το 2002 σχετικά με τα κρούσματα του Diabrotica virgifera Le Conte (στο εξής αναφερόμενου ως "ο οργανισμός") που εκδηλώθηκαν για πρώτη φορά στις χώρες τους και σχετικά με τα μέτρα που έλαβαν για τον έλεγχό του.(2) Το 2002 εφαρμόστηκε στην Ιταλία έλεγχος σε περιοχές που είχαν ήδη μολυνθεί από τον οργανισμό, ιδίως σε μονοκαλλιέργεια αραβοσίτου και σε πιθανούς τόπους εισαγωγής του οργανισμού, όπως σε αεροδρόμια και τελωνειακούς σταθμούς. Φαίνεται ότι τα μέτρα εξάλειψης που ελήφθησαν στην περιοχή Veneto αποδείχθηκαν αποτελεσματικά για την αναχαίτιση του οργανισμού και τα επίπεδα του πληθυσμού του οργανισμού μειώθηκαν. Στη Lombardia και στο Piemonte συνελήφθησαν πολλοί ενήλικες οργανισμοί σε διάφορες επαρχίες, ενώ εντοπίστηκε ένα κρούσμα για πρώτη φορά στην περιοχή Friuli-Venezia-Giulia.(3) Μια πρόσφατη κοινοτική μελέτη της πιθανής εγκατάστασης του οργανισμού εντός της Κοινότητας απέδειξε ότι οι κύριοι παράγοντες της εγκατάστασης, όπως οι τροφικές και κλιματολογικές συνθήκες, είναι παρόντες στην Κοινότητα.(4) Επιπλέον, προέκυψε από την εν λόγω μελέτη ότι ο οργανισμός και τα επιβλαβή αποτελέσματά του θα μπορούσαν να δημιουργήσουν σημαντικά φυτοϋγειονομικά προβλήματα στην κοινοτική παραγωγή αραβοσίτου, λόγω της πιθανής οικονομικής ζημίας, της ενδεχόμενης αυξανόμενης προσφυγής σε εντομοκτόνα και της ανάγκης εξεύρεσης εναλλακτικής ως προς τον αραβόσιτο καλλιέργειας στον κύκλο της αμειψισποράς.(5) Η οδηγία 2000/29/EΚ απαγορεύει την εισαγωγή και την εξάπλωση στην Κοινότητα μόνο του οργανισμού. Ωστόσο, δεν υπάρχουν κοινοτικά μέτρα όταν διαπιστώνονται νέα κρούσματα από τα κράτη μέλη σε απαλλαγμένες περιοχές και όταν ο οργανισμός ανιχνεύεται στα πρώτα στάδια της εξέλιξης του πληθυσμού. Κατά συνέπεια, πρέπει να καθοριστούν τέτοια μέτρα με σκοπό την εξάλειψη του οργανισμού σε εύλογο χρονικό διάστημα.(6) Τα μέτρα αυτά πρέπει να περιλαμβάνουν γενική εποπτεία για την παρουσία του οργανισμού στα κράτη μέλη.(7) Τα μέτρα πρέπει να εφαρμόζονται στον έλεγχο της εξάπλωσης του οργανισμού εντός της Κοινότητας, στον καθορισμό των οριοθετημένων ζωνών, στη μετακίνηση των ξενιστών, του εδάφους και των μηχανημάτων, καθώς και στις καλλιέργειες αμειψισποράς στις οριοθετημένες ζώνες.(8) Είναι σκόπιμο να αξιολογούνται συνεχώς τα αποτελέσματα αυτών των μέτρων και με βάση τα αποτελέσματα αυτής της αξιολόγησης να εξετάζονται ενδεχόμενα σχετικά μέτρα.(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη διασφαλίζουν ότι η εικαζόμενη εμφάνιση ή η επιβεβαιωμένη παρουσία του Diabrotica virgifera Le Conte, στο εξής αναφερόμενου ως "ο οργανισμός", αναφέρεται στους αρμόδιους επίσημους οργανισμούς τους κατά την έννοια της οδηγίας 2000/29/EΚ.Άρθρο 21. Τα κράτη μέλη διενεργούν ετησίως επίσημες έρευνες για να ανιχνεύσουν την παρουσία του οργανισμού σε εκτάσεις της επικράτειάς τους στις οποίες καλλιεργείται αραβόσιτος.2. Με την επιφύλαξη του άρθρου 16 παράγραφος 1 της οδηγίας 2000/29/EΚ, τα αποτελέσματα των ερευνών που προβλέπονται στην παράγραφο 1 κοινοποιούνται στην Επιτροπή και τα λοιπά κράτη μέλη έως τις 31 Δεκεμβρίου κάθε έτους.Άρθρο 31. Όταν τα αποτελέσματα των ερευνών που αναφέρονται στο άρθρο 2 επιβεβαιώνουν την παρουσία του οργανισμού σε μια περιοχή η οποία εθεωρείτο μέχρι τότε απαλλαγμένη από τον οργανισμό, τα κράτη μέλη καθορίζουν οριοθετημένες ζώνες οι οποίες αποτελούνται από:α) μια εστιακή ζώνη γύρω από τον τόπο στον οποίο συνελήφθη ο οργανισμός, ακτίνας τουλάχιστον 1 km, καιβ) μια ζώνη ασφαλείας γύρω από την εστιακή ζώνη, ακτίνας τουλάχιστον 5 km.Επιπλέον, τα κράτη μέλη μπορούν να καθορίσουν επίσης μια ζώνη απομόνωσης γύρω από την εστιακή ζώνη και τη ζώνη ασφαλείας.2. Η ακριβής οριοθέτηση της έκτασης των ζωνών που αναφέρονται στην παράγραφο 1 βασίζεται σε έγκυρες επιστημονικές αρχές, στη βιολογία του οργανισμού, στο βαθμό μόλυνσης και στο ιδιαίτερο σύστημα παραγωγής του φυτού ξενιστή του οργανισμού στο σχετικό κράτος μέλος.3. Εάν η παρουσία του οργανισμού επιβεβαιωθεί σε άλλο σημείο, διαφορετικό από το αρχικό σημείο σύλληψης του οργανισμού που βρίσκεται στην εστιακή ζώνη, ο καθορισμός των οριοθετημένων ζωνών θα αλλάξει αναλόγως.4. Εάν δεν υπάρχουν συλλήψεις του οργανισμού δύο έτη μετά το τελευταίο έτος σύλληψης, η οριοθετημένη ζώνη θα πάψει να υφίσταται και δεν θα είναι πλέον αναγκαία τα επιπλέον μέτρα εξάλειψης που αναφέρονται στο άρθρο 4.5. Tα κράτη μέλη ενημερώνουν τα υπόλοιπα κράτη μέλη και την Επιτροπή σχετικά με τις εκτάσεις των ζωνών που αναφέρονται στην παράγραφο 1, παρέχοντας χάρτες σε κατάλληλη κλίμακα.Άρθρο 41. Σε καθένα από τα μέρη των οριοθετημένων ζωνών τα κράτη μέλη ελέγχουν την παρουσία του οργανισμού χρησιμοποιώντας κατάλληλες παγίδες φερομόνης, οι οποίες πρέπει να τοποθετούνται δικτυωτά και να ελέγχονται τακτικά. Στον τύπο και στον αριθμό των παγίδων που πρέπει να χρησιμοποιούνται καθώς και στη μέθοδο παγίδευσης λαμβάνονται υπόψη οι τοπικές συνθήκες και τα χαρακτηριστικά των οριοθετημένων ζωνών.2. Επιπλέον των διατάξεων της παραγράφου 1, τα κράτη μέλη διασφαλίζουν ότι στην εστιακή ζώνη:α) δεν υπάρχει μετακίνηση νωπών φυτών Zea mais L. ή νωπών μερών αυτών εκτός αυτής της ζώνης μεταξύ ημερομηνιών του έτους εμφάνισης του επιβλαβούς οργανισμού, οι οποίες καθορίζονται με βάση τη βιολογία του οργανισμού, το επίπεδο συλλήψεων του οργανισμού και τις κλιματικές συνθήκες που επικρατούν στο σχετικό κράτος μέλος, ώστε να εξασφαλίζεται ότι δεν υπάρχει εξάπλωση του οργανισμού·β) δεν υπάρχει μετακίνηση εδάφους αγρών σπαρμένων με αραβόσιτο από το εσωτερικό της εστιακής ζώνης εκτός αυτής της ζώνης·γ) ο αραβόσιτος δεν συγκομίζεται μεταξύ ημερομηνιών του έτους εμφάνισης του οργανισμού, οι οποίες καθορίζονται με βάση τη βιολογία του οργανισμού, το επίπεδο συλλήψεων του οργανισμού και τις κλιματικές συνθήκες που επικρατούν στο σχετικό κράτος μέλος, ώστε να εξασφαλίζεται ότι δεν υπάρχει εξάπλωση του οργανισμού·δ) στους σπαρμένους με αραβόσιτο αγρούς πραγματοποιείται αμειψισπορά με την οποία οποιαδήποτε περίοδο κατά τη διάρκεια τριών διαδοχικών ετών ο αραβόσιτος αναπτύσσεται μόνο μία φορά, ή αλλιώς ο αραβόσιτος δεν καλλιεργείται για δύο χρόνια μετά το τελευταίο έτος σύλληψης σε ολόκληρη την εστιακή ζώνη·ε) διενεργείται κατάλληλος ψεκασμός στους σπαρμένους με αραβόσιτο αγρούς κατά του οργανισμού έως το τέλος της περιόδου ωοτοκίας στη διάρκεια του έτους εμφάνισης του οργανισμού και του επόμενου έτους·στ) τα γεωργικά μηχανήματα που χρησιμοποιήθηκαν στους σπαρμένους με αραβόσιτο αγρούς καθαρίζονται από χώματα και άλλα υλικά πριν από την έξοδό τους από τη ζώνη·ζ) αυτοφυή φυτά μετακινούνται σε αγρούς που δεν είναι σπαρμένοι με αραβόσιτο.3. Επιπλέον των διατάξεων της παραγράφου 1, τα κράτη μέλη πρέπει να διασφαλίσουν ότι στη ζώνη ασφαλείας:α) πραγματοποιείται αμειψισπορά με την οποία οποιαδήποτε περίοδο κατά τη διάρκεια δύο διαδοχικών ετών ο αραβόσιτος αναπτύσσεται μόνο μία φορά, ήβ) διενεργείται κατάλληλος ψεκασμός στους σπαρμένους με αραβόσιτο αγρούς κατά του οργανισμού στη διάρκεια του έτους εμφάνισης του οργανισμού και του επόμενου έτους.4. Επιπλέον των διατάξεων της παραγράφου 1, τα κράτη μέλη μπορούν να προβλέψουν ότι στη ζώνη απομόνωσης πραγματοποιείται καλλιέργεια αμειψισποράς με την οποία οποιαδήποτε περίοδο κατά τη διάρκεια δύο διαδοχικών ετών ο αραβόσιτος αναπτύσσεται μόνο μία φορά.Άρθρο 5Τα κράτη μέλη παρέχουν στην Επιτροπή και στα υπόλοιπα κράτη μέλη το αργότερο ως τις 31 Δεκεμβρίου κάθε έτους τις πληροφορίες σχετικά με:- τις εκτάσεις των ζωνών που αναφέρονται στο άρθρο 3 παράγραφος 5,- τις ημερομηνίες που καθορίστηκαν και την αιτιολογία τους, όπως αναφέρεται στο άρθρο 4 παράγραφος 2 στοιχεία α) και γ),- τη διενέργεια ψεκασμού, όπως αναφέρεται στο άρθρο 4 παράγραφος 2 στοιχείο ε) και άρθρο 4 παράγραφος 3 στοιχείο β).Άρθρο 6Τα κράτη μέλη προσαρμόζουν, το αργότερο έως την 1η Δεκεμβρίου 2003, τα μέτρα που έχουν θεσπίσει με στόχο την πρόληψη της εξάπλωσης του οργανισμού κατά τρόπον ώστε τα εν λόγω μέτρα να συνάδουν με την παρούσα απόφαση και ενημερώνουν την Επιτροπή σχετικά με τα προσαρμοσθέντα μέτρα.Άρθρο 7Η Επιτροπή επανεξετάζει τον τρόπο εφαρμογής της παρούσας απόφασης πριν από τις 28 Φεβρουαρίου 2005 και πριν από τις 28 Φεβρουαρίου κάθε επόμενου έτους.Άρθρο 8Η παρούσα απόφαση απευθύνεται στα κράτη μέλη.Βρυξέλλες, 24 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 169 της 10.7.2000, σ. 1.(2) ΕΕ L 138 της 5.6.2003, σ. 47.


title: Απόφαση 2012/503/ΚΕΠΠΑ του Συμβουλίου, της 13ης Σεπτεμβρίου 2012 , για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia

text:
               14.9.2012

               EL

               Επίσημη Εφημερίδα της Ευρωπαϊκής Ένωσης

               L 249/13

         ΑΠΌΦΑΣΗ 2012/503/ΚΕΠΠΑ ΤΟΥ ΣΥΜΒΟΥΛΊΟΥ
   της 13ης Σεπτεμβρίου 2012
   για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Αυγούστου 2010 το Συμβούλιο εξέδωσε την απόφαση 2010/452/ΚΕΠΠΑ, (1) η οποία παρέτεινε την αποστολή επιτήρησης της Ευρωπαϊκής Ένωσης στη Γεωργία («EUMM Georgia» ή «αποστολή») που είχε ιδρυθεί στις 15 Σεπτεμβρίου 2008. Η εν λόγω απόφαση λήγει στις 14 Σεπτεμβρίου 2012.

               (2)

               Στις 15 Μαΐου 2012 η Επιτροπή Πολιτικής και Ασφάλειας (ΕΠΑ) ενέκρινε συστάσεις για την επανεξέταση σε στρατηγικό επίπεδο του μέλλοντος της EUMM Georgia.

               (3)

               Η EUMM Georgia θα πρέπει να παραταθεί για περαιτέρω περίοδο δώδεκα μηνών βάσει της τρέχουσας εντολής της.

               (4)

               Η αποστολή θα διεξάγεται σε περιστάσεις που μπορεί να επιδεινωθούν και να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζεται στο άρθρο 21 της Συνθήκης.

               (5)

               Η απόφαση 2010/452/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/452/ΚΕΠΠΑ τροποποιείται ως εξής:

               1)

               το άρθρο 7 παράγραφος 3 αντικαθίσταται από το ακόλουθο κείμενο:
               «3.   Όλο το προσωπικό τηρεί τα ελάχιστα εξειδικευμένα πρότυπα ασφάλειας της αποστολής και το σχέδιο ασφάλειας της αποστολής για την υποστήριξη της πολιτικής της Ένωσης στον τομέα της επιτόπιας ασφάλειας. Όσον αφορά την προστασία των διαβαθμισμένων πληροφοριών της ΕΕ στις οποίες έχει πρόσβαση το προσωπικό κατά την εκτέλεση των καθηκόντων του, το προσωπικό στο σύνολό του τηρεί τις αρχές ασφάλειας και τους στοιχειώδεις κανόνες που ορίζονται από την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφάλειας για την προστασία των διαβαθμισμένων πληροφοριών της ΕΕ (2).

               2)

               το άρθρο 12 αντικαθίσταται από το ακόλουθο κείμενο:
               «Άρθρο 12
               Ασφάλεια
               1.   Ο διοικητής μη στρατιωτικών επιχειρήσεων κατευθύνει τον σχεδιασμό των μέτρων ασφάλειας εκ μέρους του αρχηγού αποστολής και εξασφαλίζει την ορθή και αποτελεσματική εφαρμογή τους για την EUMM Georgia σύμφωνα με τα άρθρα 5 και 9.
               2.   Ο αρχηγός αποστολής είναι υπεύθυνος για την ασφάλεια της αποστολής και για τη συμμόρφωση με στοιχειώδεις απαιτήσεις ασφάλειας για την εκτέλεση της αποστολής, σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης στο πλαίσιο επιχειρήσεων, δυνάμει του τίτλου V της Συνθήκης και σύμφωνα με τα συνοδευτικά έγγραφα.
               3.   Ο αρχηγός αποστολής επικουρείται από έναν ανώτερο αξιωματικό ασφάλειας της αποστολής (ΑΑΑΑ), ο οποίος αναφέρεται στον αρχηγό αποστολής και διατηρεί επίσης στενή σχέση σε λειτουργικό επίπεδο με την Ευρωπαϊκή Υπηρεσία Εξωτερικής Δράσης (ΕΥΕΔ).
               4.   Το προσωπικό της EUMM Georgia ακολουθεί υποχρεωτική εκπαίδευση για τα μέτρα ασφάλειας πριν αναλάβει τα καθήκοντά του, σύμφωνα με το OPLAN. Ακολουθεί επίσης τακτική επανεκπαίδευση στο θέατρο των επιχειρήσεων, η οποία οργανώνεται από τον ΑΑΑΑ.
               5.   Ο αρχηγός αποστολής μεριμνά για την προστασία των διαβαθμισμένων πληροφοριών της ΕΕ σύμφωνα με την απόφαση 2011/292/ΕΕ.»·

               3)

               στο άρθρο 14 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή μεταξύ της 15ης Σεπτεμβρίου 2012 και της 14ης Σεπτεμβρίου 2013 ανέρχεται σε 20 900 000 ευρώ.»·

               4)

               το άρθρο 16 αντικαθίσταται από το ακόλουθο κείμενο:
               «Άρθρο 16
               Κοινοποίηση διαβαθμισμένων πληροφοριών
               1.   Ο ΥΕ εξουσιοδοτείται να κοινοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της αποστολής, διαβαθμισμένες πληροφορίες και έγγραφα της ΕΕ έως τον βαθμό “CONFIDENTIEL UE/EU CONFIDENTIAL” που έχουν παραχθεί για τους σκοπούς της αποστολής, σύμφωνα με την απόφαση 2011/292/ΕΕ.
               2.   Ο ΥΕ εξουσιοδοτείται επίσης να κοινοποιεί στα Ηνωμένα Έθνη και στον ΟΑΣΕ, σύμφωνα με τις επιχειρησιακές ανάγκες της αποστολής, διαβαθμισμένες πληροφορίες και έγγραφα της ΕΕ έως τον βαθμό “RESTREINT UE/EU RESTRICTED” που παράγονται για τους σκοπούς της αποστολής, σύμφωνα με την απόφαση 2011/292/ΕΕ. Για τον σκοπό αυτό, θεσπίζονται ρυθμίσεις ανάμεσα στον ΥΕ και τις αρμόδιες αρχές του ΟΗΕ και του ΟΑΣΕ.
               3.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται επίσης να γνωστοποιεί στο κράτος υποδοχής διαβαθμισμένες μέχρι βαθμού “RESTREINT UE/EU RESTRICTED” πληροφορίες και έγγραφα της ΕΕ που καταρτίζονται για τους σκοπούς της αποστολής, σύμφωνα με την απόφαση 2011/292/ΕΕ. Για τον σκοπό αυτό, θεσπίζονται ρυθμίσεις ανάμεσα στον ΥΕ και τις αρμόδιες αρχές του κράτους υποδοχής.
               4.   Ο ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση μη διαβαθμισμένα έγγραφα της ΕΕ που αφορούν τις συσκέψεις του Συμβουλίου τις σχετικές με την αποστολή και που καλύπτονται από το επαγγελματικό απόρρητο, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (3).
               5.   Ο ΥΕ δύναται να αναθέτει τις αναφερόμενες στις παραγράφους 1 έως 4 εξουσίες, καθώς και τη δυνατότητα θέσπισης των ρυθμίσεων που αναφέρονται στις παραγράφους 2 και 3, σε πρόσωπα που ευρίσκονται υπό την εποπτεία του, στον διοικητή μη στρατιωτικών επιχειρήσεων και/ή στον αρχηγό αποστολής.

               5)

               το άρθρο 17 αντικαθίσταται από το ακόλουθο κείμενο:
               «Άρθρο 17
               Επανεξέταση της αποστολής
               Με βάση έκθεση του αρχηγού αποστολής και της ΕΥΕΔ, υποβάλλεται στην ΕΠΑ επανεξέταση της αποστολής κάθε έξι μήνες.»·

               6)

               στο άρθρο 18, το δεύτερο εδάφιο αντικαθίσταται από το ακόλουθο κείμενο:
               «Λήγει στις 14 Σεπτεμβρίου 2013.».

         Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 13 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 213 της 13.8.2010, σ. 43.

      (2)  ΕΕ L 141 της 27.5.2011, σ. 17.»·

      (3)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).»·


title: Απόφαση (ΕΕ) 2017/1192 του Συμβουλίου, της 26ης Ιουνίου 2017, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, ενώπιον της Ευρωπαϊκής επιτροπής για την εκπόνηση προτύπων στον τομέα της εσωτερικής ναυσιπλοΐας (CESNI) και στην ολομέλεια της Κεντρικής επιτροπής για τη ναυσιπλοΐα στον Ρήνο (CCNR) σχετικά με την έγκριση προτύπων για τις τεχνικές προδιαγραφές για πλοία εσωτερικής ναυσιπλοΐας

text:
               5.7.2017

               EL

               Επίσημη Εφημερίδα της Ευρωπαϊκής Ένωσης

               L 172/10

         ΑΠΌΦΑΣΗ (ΕΕ) 2017/1192 ΤΟΥ ΣΥΜΒΟΥΛΊΟΥ
   της 26ης Ιουνίου 2017
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, ενώπιον της Ευρωπαϊκής επιτροπής για την εκπόνηση προτύπων στον τομέα της εσωτερικής ναυσιπλοΐας (CESNI) και στην ολομέλεια της Κεντρικής επιτροπής για τη ναυσιπλοΐα στον Ρήνο (CCNR) σχετικά με την έγκριση προτύπων για τις τεχνικές προδιαγραφές για πλοία εσωτερικής ναυσιπλοΐας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 παράγραφος 1 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η δράση της Ένωσης στον τομέα της εσωτερικής ναυσιπλοΐας θα πρέπει να αποσκοπεί στην εξασφάλιση ομοιομορφίας στην κατάρτιση των τεχνικών προδιαγραφών που εφαρμόζονται στην Ένωση όσον αφορά τα πλοία εσωτερικής ναυσιπλοΐας.

               (2)

               Η Ευρωπαϊκή επιτροπή για την εκπόνηση προτύπων στον τομέα της εσωτερικής ναυσιπλοΐας (CESNI) δημιουργήθηκε στις 3 Ιουνίου 2015 στο πλαίσιο της Κεντρικής επιτροπής για τη ναυσιπλοΐα στον Ρήνο (CCNR), με σκοπό να καταρτίζει τεχνικά πρότυπα για τις εσωτερικές πλωτές οδούς σε διάφορους τομείς, ιδίως όσον αφορά τα πλοία, την τεχνολογία των πληροφοριών και το πλήρωμα.

               (3)

               Για αποτελεσματικές μεταφορές στις εσωτερικές πλωτές οδούς είναι σημαντικό οι τεχνικές προδιαγραφές για τα πλοία να είναι συμβατές και όσο το δυνατόν πιο εναρμονισμένες στα πλαίσια των διαφόρων νομικών καθεστώτων που ισχύουν στην Ευρώπη. Πιο συγκεκριμένα, τα κράτη μέλη που είναι επίσης μέλη της CCNR πρέπει να έχουν την εξουσία να στηρίζουν αποφάσεις οι οποίες εναρμονίζουν τους κανόνες της CCNR με αυτούς που ισχύουν στην Ένωση.

               (4)

               Η CESNI αναμένεται να εγκρίνει το ευρωπαϊκό πρότυπο τεχνικών προδιαγραφών για τα πλοία εσωτερικής ναυσιπλοΐας («πρότυπο ES-TRIN») 2017/1 στη συνεδρίασή της στις 6 Ιουλίου 2017.

               (5)

               Το πρότυπο ES-TRIN 2017/1 καθορίζει τις ενιαίες τεχνικές προδιαγραφές που είναι αναγκαίες προκειμένου να διασφαλίζεται η ασφάλεια των πλοίων εσωτερικής ναυσιπλοΐας. Περιλαμβάνει διατάξεις σχετικά με τη ναυπήγηση, τις εγκαταστάσεις και τον εξοπλισμό των πλοίων εσωτερικής ναυσιπλοΐας, ειδικές διατάξεις για συγκεκριμένες κατηγορίες πλοίων, όπως τα επιβατηγά πλοία, τις ωθούμενες συνοδείες και τα πλοία μεταφοράς εμπορευματοκιβωτίων, διατάξεις σχετικά με τον εξοπλισμό Συστήματος Αυτόματης Αναγνώρισης, διατάξεις σχετικά με τα στοιχεία ταυτοποίησης πλοίου, υπόδειγμα πιστοποιητικών και μητρώου, μεταβατικές διατάξεις, καθώς και οδηγίες για την εφαρμογή του τεχνικού προτύπου.

               (6)

               Η οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου (1) καταργεί την οδηγία 2006/87/ΕΚ του Ευρωπαϊκού Κοινοβουλίου και του Συμβουλίου (2) με ισχύ από τις 7 Οκτωβρίου 2018. Το παράρτημα II της οδηγίας (ΕΕ) 2016/1629 παραπέμπει απευθείας στις τεχνικές προδιαγραφές για τα σκάφη όπως στο πρότυπο ES-TRIN 2015/1. Η Επιτροπή είναι εξουσιοδοτημένη να επικαιροποιεί την εν λόγω παραπομπή, στην πλέον πρόσφατη έκδοση του προτύπου ES-TRIN, και να καθορίζει την ημερομηνία εφαρμογής της.

               (7)

               Ως εκ τούτου, το πρότυπο ES-TRIN 2017/1 θα επηρεάσει την οδηγία (ΕΕ) 2016/1629.

               (8)

               Η Ένωση δεν είναι μέλος της CCNR ούτε της CESNI. Συνεπώς, είναι αναγκαίο το Συμβούλιο να εξουσιοδοτήσει τα κράτη μέλη να εκφράσουν σε αυτά τα όργανα τη θέση της Ένωσης όσον αφορά την έγκριση του προτύπου ES-TRIN 2017/1,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να ληφθεί, εξ ονόματος της Ένωσης ενώπιον της Ευρωπαϊκής επιτροπής για την εκπόνηση προτύπων στον τομέα της εσωτερικής ναυσιπλοΐας, στις 6 Ιουλίου 2017, είναι ότι συμφωνεί με την έγκριση του ευρωπαϊκού προτύπου καθορισμού τεχνικών προδιαγραφών για τα πλοία εσωτερικής ναυσιπλοΐας («πρότυπο ES-TRIN») 2017/1 και του συμπληρωματικού Test Standard Inland AIS 2017/1.
   2.   Η θέση που πρέπει να ληφθεί, εξ ονόματος της Ένωσης, στην ολομέλεια της Κεντρικής επιτροπής για τη ναυσιπλοΐα στον Ρήνο (CCNR), όπου θα αποφασιστούν οι τεχνικές προδιαγραφές για τα πλοία εσωτερικής ναυσιπλοΐας, είναι ότι στηρίζει όλες τις προτάσεις που ευθυγραμμίζουν τις τεχνικές προδιαγραφές με αυτές του προτύπου ES-TRIN 2017/1, συμπεριλαμβανομένων των διατάξεων για την έναρξη ισχύος και των μεταβατικών διατάξεων.
   Άρθρο 2
   1.   Η θέση της Ένωσης όπως παρατίθεται στο άρθρο 1 παράγραφος 1 εκφράζεται από τα κράτη μέλη, τα οποία ενεργούν από κοινού προς τα συμφέροντα της Ένωσης.
   2.   Η θέση της Ένωσης όπως παρατίθεται στο άρθρο 1 παράγραφος 2 εκφράζεται από εκείνα τα κράτη μέλη που είναι μέλη της CCNR και ενεργούν από κοινού προς τα συμφέροντα της Ένωσης.
   Άρθρο 3
   Επιτρέπεται να συμφωνηθούν ήσσονος σημασίας τεχνικές αλλαγές στις θέσεις που αναφέρονται στο άρθρο 1 χωρίς περαιτέρω απόφαση του Συμβουλίου.
   Άρθρο 4
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 26 Ιουνίου 2017.

            Για το Συμβούλιο

            Ο Πρόεδρος

         J. MIZZI

      (1)  Οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ (ΕΕ L 252 της 16.9.2016, σ. 118).

      (2)  Οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου (ΕΕ L 389 της 30.12.2006, σ. 1).


title: 2013/441/ΕΕ: Εκτελεστική απόφαση της Επιτροπής, της 20ής Αυγούστου 2013 , για τον καθορισμό της ημερομηνίας από την οποία θα αρχίσει να λειτουργεί το Σύστημα Πληροφοριών για τις Θεωρήσεις (VIS) σε όγδοη περιφέρεια

text:
               21.8.2013

               EL

               Επίσημη Εφημερίδα της Ευρωπαϊκής Ένωσης

               L 223/15

         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Αυγούστου 2013
   για τον καθορισμό της ημερομηνίας από την οποία θα αρχίσει να λειτουργεί το Σύστημα Πληροφοριών για τις Θεωρήσεις (VIS) σε όγδοη περιφέρεια
   (2013/441/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το Σύστημα Πληροφοριών για τις Θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (κανονισμός VIS) (1), και ιδίως το άρθρο 48 παράγραφος 3,
   Εκτιμώντας τα ακόλουθα:

               (1)

               Σύμφωνα με την εκτελεστική απόφαση 2012/274/ΕΕ της Επιτροπής, της 24ης Απριλίου 2012, για τον καθορισμό του δεύτερου συνόλου περιφερειών στις οποίες θα αρχίσει να λειτουργεί το Σύστημα Πληροφοριών για τις Θεωρήσεις (VIS) (2), η όγδοη περιφέρεια στην οποία θα πρέπει να αρχίσουν η συγκέντρωση και η διαβίβαση δεδομένων στο VIS για όλες τις αιτήσεις περιλαμβάνει την Αργεντινή, τη Βολιβία, τη Βραζιλία, τη Χιλή, την Κολομβία, τον Ισημερινό, την Παραγουάη, το Περού, την Ουρουγουάη και τη Βενεζουέλα.

               (2)

               Τα κράτη μέλη κοινοποίησαν στην Επιτροπή τις απαραίτητες τεχνικές και νομικές διευθετήσεις στις οποίες έχουν προβεί για να συγκεντρώσουν και να διαβιβάσουν στο VIS τα δεδομένα που αναφέρονται στο άρθρο 5 παράγραφος 1 του κανονισμού VIS για όλες τις αιτήσεις στη συγκεκριμένη περιφέρεια, συμπεριλαμβανομένων των διευθετήσεων για τη συγκέντρωση και/ή τη διαβίβαση δεδομένων εξ ονόματος άλλου κράτους μέλους.

               (3)

               Δεδομένου ότι πληρούνται οι όροι που καθορίζονται στην πρώτη φράση του άρθρου 48 παράγραφος 3 του κανονισμού VIS, είναι αναγκαίο να καθοριστεί η ημερομηνία από την οποία το VIS θα αρχίσει να λειτουργεί σε μια όγδοη περιφέρεια.

               (4)

               Λόγω της ανάγκης καθορισμού της ημερομηνίας για την έναρξη λειτουργίας του VIS στο προσεχές μέλλον, η παρούσα απόφαση πρέπει να αρχίσει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               (5)

               Δεδομένου ότι ο κανονισμός VIS βασίζεται στο κεκτημένο του Σένγκεν, η Δανία κοινοποίησε την εφαρμογή του κανονισμού VIS στην εθνική της νομοθεσία, σύμφωνα με το άρθρο 5 του πρωτοκόλλου για τη θέση της Δανίας που προσαρτάται στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας. Συνεπώς, η Δανία οφείλει, βάσει του διεθνούς δικαίου, να εφαρμόσει την παρούσα απόφαση.

               (6)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3). Ως εκ τούτου, το Ηνωμένο Βασίλειο δεν δεσμεύεται από την παρούσα απόφαση, ούτε υπόκειται στην εφαρμογή της.

               (7)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (4). Ως εκ τούτου, η Ιρλανδία δεν δεσμεύεται από την παρούσα απόφαση, ούτε υπόκειται στην εφαρμογή της.

               (8)

               Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (5), οι οποίες εμπίπτουν στον τομέα που αναφέρεται στο άρθρο 1 σημείο B της απόφασης 1999/437/ΕΚ του Συμβουλίου (6) σχετικά με ορισμένες λεπτομέρειες εφαρμογής της εν λόγω συμφωνίας.

               (9)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (7), οι οποίες εμπίπτουν στον τομέα που αναφέρεται στο άρθρο 1 σημείο Β της απόφασης αριθ. 1999/437/ΕΚ του Συμβουλίου σε συνδυασμό με το άρθρο 3 της απόφασης αριθ. 2008/146/ΕΚ του Συμβουλίου (8).

               (10)

               Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (9), οι οποίες εμπίπτουν στον τομέα που αναφέρεται στο άρθρο 1 σημείο Β της απόφασης αριθ. 1999/437/ΕΚ, σε συνδυασμό με το άρθρο 3 της απόφασης αριθ. 2011/350/ΕΕ του Συμβουλίου (10).

               (11)

               Όσον αφορά την Κύπρο, η παρούσα απόφαση συνιστά πράξη που βασίζεται στο κεκτημένο του Σένγκεν ή συνδέεται άλλως με αυτό, κατά την έννοια του άρθρου 3 παράγραφος 2 της πράξης προσχώρησης του 2003.

               (12)

               Όσον αφορά τη Βουλγαρία και τη Ρουμανία, η παρούσα απόφαση συνιστά πράξη που βασίζεται στο κεκτημένο του Σένγκεν ή συνδέεται άλλως με αυτό, κατά την έννοια του άρθρου 4 παράγραφος 2 της πράξης προσχώρησης του 2005.

               (13)

               Όσον αφορά την Κροατία, η παρούσα απόφαση συνιστά πράξη που βασίζεται στο κεκτημένο του Σένγκεν ή συνδέεται άλλως με αυτό, κατά την έννοια του άρθρου 4 παράγραφος 2 της πράξης προσχώρησης του 2011,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το Σύστημα Πληροφοριών για τις Θεωρήσεις αρχίζει να λειτουργεί στην όγδοη περιφέρεια που καθορίζεται από την εκτελεστική απόφαση 2012/274/ΕΚ στις 5 Σεπτεμβρίου 2013.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση εφαρμόζεται σύμφωνα με τις Συνθήκες.

      Βρυξέλλες, 20 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 218 της 13.8.2008, σ. 60.

      (2)  ΕΕ L 134 της 24.5.2012, σ. 20.

      (3)  ΕΕ L 131 της 1.6.2000, σ. 43.

      (4)  ΕΕ L 64 της 7.3.2002, σ. 20.

      (5)  ΕΕ L 176 της 10.7.1999, σ. 36.

      (6)  ΕΕ L 176 της 10.7.1999, σ. 31.

      (7)  ΕΕ L 53 της 27.2.2008, σ. 52.

      (8)  ΕΕ L 53 της 27.2.2008, σ. 1.

      (9)  ΕΕ L 160 της 18.6.2011, σ. 21.

      (10)  ΕΕ L 160 της 18.6.2011, σ. 19.


title: Απόφαση 2005/848/ΕΚ του Συμβουλίου, της  29ης Νοεμβρίου 2005 , για την εφαρμογή του άρθρου 2, παράγραφος 3, του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/722/ΕΚ

text:
               30.11.2005

               EL

               Επίσημη Εφημερίδα της Ευρωπαϊκής Ένωσης

               L 314/46

      ΑΠΌΦΑΣΗ 2005/848/ΕΚ ΤΟΥ ΣΥΜΒΟΥΛΊΟΥ

   της 29ης Νοεμβρίου 2005
   για την εφαρμογή του άρθρου 2, παράγραφος 3, του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/722/ΕΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου της 27ης Δεκεμβρίου 2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Εκτιμώντας τα εξής:

               (1)

               Στις 17 Οκτωβρίου 2005, το Συμβούλιο εξέδωσε την απόφαση 2005/722/ΕΚ για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/428/ΚΕΠΠΑ (2).

               (2)

               Αποφασίστηκε η έγκριση ενημερωμένου καταλόγου προσώπων, ομάδων και οντοτήτων στα οποία εφαρμόζεται ο κανονισμός (ΕΚ) αριθ. 2580/2001,

         ΑΠΟΦΑΣΙΖΕΙ:
   Άρθρο 1
   Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 αντικαθίσταται ως εξής:

               1)

               ΠΡΟΣΩΠΑ

                           1)

                           ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi), γενν. 1.2.1966 στο Αλγέρι της Αλγερίας (Μέλος της al-Takfir και al-Hijra)

                           2)

                           ABOUD, Maisi (γνωστός και ως Abderrahmane ο Ελβετός), γενν. 17.10.1964 στο Αλγέρι της Αλγερίας (Μέλος της al-Takfir και al-Hijra)

                           3)

                           AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim), γενν. 26.6.1967 στο Qatif-Bab al Shamal της Σαουδικής Αραβίας, υπήκοος Σαουδικής Αραβίας

                           4)

                           AL-NASSER, Abdelkarim Hussein Mohamed, γεννηθείς στο Al Ihsa της Σαουδικής Αραβίας, υπήκοος Σαουδικής Αραβίας

                           5)

                           AL YACOUB, Ibrahim Salih Mohammed, γενν. 16.10.1966 στο Tarut της Σαουδικής Αραβίας, υπήκοος Σαουδικής Αραβίας

                           6)

                           ARIOUA, Azzedine, γενν. 20.11.1960 στην Κωνσταντίνη της Αλγερίας (Μέλος της al-Takfir και al-Hijra)

                           7)

                           ARIOUA, Kamel (γνωστός και ως Lamine Kamel), γενν. 18.8.1969 στην Κωνσταντίνη της Αλγερίας (Μέλος της al-Takfir και al-Hijra)

                           8)

                           ASLI, Mohamed (γνωστός και ως Dahmane Mohamed); γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                           9)

                           ASLI, Rabah γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                           10)

                           ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom), Λίβανος, γεννηθείς το 1960 στο Λίβανο, υπήκοος Λιβάνου

                           11)

                           DARIB, Noureddine (γνωστός και ως Carreto ή ως Zitoun Mourad), γενν. 1.2.1972 στην Αλγερία (Μέλος της al-Takfir και al-Hijra)

                           12)

                           DJABALI, Abderrahmane (γνωστός και ως Touil), γενν. 1.6.1970 στην Αλγερία (Μέλος της al-Takfir και al-Hijra)

                           13)

                           EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γενν. 10.7.1965 ή 11.7.1965 στο El Dibabiya της Σαουδικής Αραβίας, υπήκοος Σαουδικής Αραβίας

                           14)

                           FAHAS, Sofiane Yacine, γενν. 10.9.1971 στο Αλγέρι της Αλγερίας (Μέλος της al-Takfir και al-Hijra)

                           15)

                           IZZ-AL-DIN, Hasan (γνωστός και ως GARBAYA, Ahmed ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο, υπήκοος Λιβάνου

                           16)

                           LASSASSI, Saber (γνωστός και ως Mimiche), γενν. 30.11.1970 στην Κωνσταντίνη της Αλγερίας (Μέλος της al-Takfir και al-Hijra)

                           17)

                           MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul), γενν. 14.4.1965 ή 1.3.1964 στο Πακιστάν, αριθ. διαβατηρίου 488555

                           18)

                           MOKTARI, Fateh (γνωστός και ως Ferdi Omar), γενν. 26.12.1974 στο Hussein Dey της Αλγερίας (Μέλος της al-Takfir και al-Hijra)

                           19)

                           MUGHNIYAH, Imad Fa'iz (γνωστός και ως MUGHNIYAH, Imad Fayiz), Ανώτερος Αξιωματικός Πληροφοριών της ΧΕΖΜΠΟΛΑΧ, γενν. 7.12.1962 στο Tayr Dibba του Λιβάνου, αριθ. διαβατηρίου 432298 (Λιβάνου)

                           20)

                           NOUARA, Farid, γενν. 25.11.1973 στο Αλγέρι της Αλγερίας (Μέλος της al-Takfir και al-Hijra)

                           21)

                           RESSOUS, Hoari (γνωστός και ως Hallasa Farid), γενν. 11.9.1968 στο Αλγέρι της Αλγερίας (Μέλος της al-Takfir και al-Hijra)

                           22)

                           SEDKAOUI, Noureddine (γνωστός και ως Nounou), γενν. 23.6.1963 στο Αλγέρι της Αλγερίας (Μέλος της al-Takfir και al-Hijra)

                           23)

                           SELMANI, Abdelghani (γνωστός και ως Gano), γενν. 14.6.1974 στο Αλγέρι της Αλγερίας (Μέλος της al-Takfir και al-Hijra)

                           24)

                           SENOUCI, Sofiane, γενν. 15.4.1971 στο Hussein Dey της Αλγερίας (Μέλος της al-Takfir και al-Hijra)

                           25)

                           SISON, Jose Maria (γνωστός και ως Armando Liwanag, ή και ως Joma, επικεφαλής του Κομμουνιστικού Κόμματος των Φιλιππίνων, όπου συμπεριλαμβάνεται και ο NPA), γενν. 8.2.1939 στο Cabugao των Φιλιππίνων

                           26)

                           TINGUALI, Mohammed (γνωστός και ως Mouh di Kouba), γενν. 21.4.1964 στη Blida της Αλγερίας (Μέλος της al-Takfir και al-Hijra)

               2)

               ΟΜΑΔΕΣ ΚΑΙ ΟΝΤΟΤΗΤΕΣ

                           1)

                           Οργάνωση Abu Nidal (ANO), (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)

                           2)

                           Ταξιαρχία Μαρτύρων του Al-Aqsa

                           3)

                           Al-Aqsa e.V.

                           4)

                           Al-Takfir και al-Hijra

                           5)

                           Aum Shinrikyo (γνωστή και ως AUM, ή ως Aum Υπέρτατη Αλήθεια, ή ως Aleph)

                           6)

                           Babbar Khalsa

                           7)

                           Κομμουνιστικό Κόμμα Φιλιππίνων, όπου συμπεριλαμβάνεται ο Νέος Λαϊκός Στρατός (NPA) των Φιλιππίνων, που συνδέεται με τον Sison, José Maria C. (γνωστό και ως Armando Liwanag, ή και ως Joma, επικεφαλής του Κομμουνιστικού Κόμματος των Φιλιππίνων, όπου συμπεριλαμβάνεται και ο NPA)

                           8)

                           Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)

                           9)

                           Μέγα Ισλαμικό Μέτωπο των Πολεμιστών της Ανατολής (Great Islamic Eastern Warriors Front) (IBDA-C)

                           10)

                           Χαμάς (συμπεριλαμβανομένης της οργάνωσης Hamas-Izz al-Din al-Qassem)

                           11)

                           Χιζμπουλ Μουτζαχεντιν (HM)

                           12)

                           Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                           13)

                           Διεθνής Ομοσπονδία Νεολαίας Σιχ [International Sikh Youth Federation (ISYF)]

                           14)

                           Kahane Chai (Kach)

                           15)

                           Εργατικό Κόμμα του Κουρδιστάν (PKK) (γνωστό και ως KADEK ή ως KONGRA-GEL)

                           16)

                           Οργάνωση Mujahedin-e Khalq (MEK ή MKO) [εκτός από το «Εθνικό Αντιστασιακό Συμβούλιο του Ιράν» («National Council of Resistance of Iran» — NCRI)] (γνωστή και ως Εθνικός Απελευθερωτικός Στρατός του Iran (NLA, η μαχόμενη πτέρυγα της MEK), Μουτζαχεντίν του Λαού του Ιράν (PMOI), Εταιρία Μουσουλμάνων Ιρανών Σπουδαστών)

                           17)

                           Εθνικός Απελευθερωτικός Στρατός (Ejército de Liberación Nacional)

                           18)

                           Παλαιστινιακό Απελευθερωτικό Μέτωπο (Palestine Liberation Front, PLF)

                           19)

                           Παλαιστινιακή Ισλαμική Τζιχάντ (Palestinian Islamic Jihad — PIJ)

                           20)

                           Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine — PFLP)

                           21)

                           Λαϊκό Μέτωπο για την Απελευθέρωση της Παλαιστίνης — Γενική Διοίκηση (Popular Front for the Liberation of Palestine-General Command (γνωστό ως PFLP — General Command, PFLP-GC)

                           22)

                           Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)

                           23)

                           Επαναστατικός Λαϊκός Απελευθερωτικός Στρατός/Μέτωπο (DHKP/C), (γνωστός και ως Devrimci Sol (Επαναστατική Αριστερά), Dev Sol)

                           24)

                           Φωτεινό Μονοπάτι (Sendero Luminoso — SL)

                           25)

                           Ίδρυμα Al Aqsa (γνωστό και ως Stichting Al Aqsa Nederland, ή απλώς Al Aqsa Nederland)

                           26)

                           Ενωμένες Δυνάμεις/Ομάδα Αυτοάμυνας Κολομβίας (Autodefensas Unidas de Colombia — AUC)

         Άρθρο 2
   Η απόφαση αριθ. 2005/722/ΕΚ καταργείται.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Η παρούσα απόφαση αρχίζει να παράγει αποτελέσματα την ημέρα της δημοσίευσής της.

      Έγινε στις Βρυξέλλες, στις 29 Νοεμβρίου 2005.

            Για το Συμβούλιο

            Ο Πρόεδρος

         A. JOHNSON

      (1)  ΕΕ L 344, 28.12.2001, σ. 70. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1207/2005 της Επιτροπής (ΕΕ L 197, 28.7.2005, σ. 16).

      (2)  ΕΕ L 272, 18.10.2005, σ. 15 και διορθωτικό (ΕΕ L 276, 21.10.2005, σ. 70).


title: 2010/107/ΚΕΠΠΑ: Απόφαση 2010/107/ΚΕΠΠΑ του Συμβουλίου, της 22ας Φεβρουαρίου 2010 , για την παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

text:
               23.2.2010

               EL

               Επίσημη Εφημερίδα της Ευρωπαϊκής Ένωσης

               L 46/8

         ΑΠΌΦΑΣΗ 2010/107/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Φεβρουαρίου 2010
   για την παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Ιουλίου 2003, το Συμβούλιο υιοθέτησε την κοινή δράση 2003/537/ΚΕΠΠΑ (1) για τον διορισμό του κ. Marc OTTE ως ειδικού εντεταλμένου της Ευρωπαϊκής Ένωσης (EEEE) για την ειρηνευτική διαδικασία στη Μέση Ανατολή.

               (2)

               Στις 16 Φεβρουαρίου 2009, το Συμβούλιο υιοθέτησε την κοινή δράση 2009/136/ΚΕΠΠΑ (2) για την τροποποίηση και την παράταση της θητείας του ΕΕΕΕ μέχρι τις 28 Φεβρουαρίου 2010.

               (3)

               Η εντολή του ΕΕΕΕ θα πρέπει να παραταθεί έως τις 31 Αυγούστου 2010. Η εντολή, ωστόσο, του ΕΕΕΕ μπορεί να λήξει ενωρίτερα, εάν το αποφασίσει το Συμβούλιο, με σύσταση της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ) μετά την έναρξη της ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (4)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να βλάψει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   H εντολή του κ. Marc OTTE, ως ειδικού εντεταλμένου της Ευρωπαϊκής Ένωσης (ΕΕΕΕ) για την ειρηνευτική διαδικασία στη Μέση Ανατολή παρατείνεται έως τις 31 Αυγούστου 2010. Η εντολή, ωστόσο, του ΕΕΕΕ μπορεί να λήξει ενωρίτερα, εάν το αποφασίσει το Συμβούλιο, με σύσταση της ΥΕ μετά την έναρξη της ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι πολιτικής
   1.   Η εντολή του ΕΕΕΕ βασίζεται στους στόχους πολιτικής της Ευρωπαϊκής Ένωσης (ΕΕ) όσον αφορά την ειρηνευτική διαδικασία στη Μέση Ανατολή.
   2.   Οι στόχοι αυτοί περιλαμβάνουν:

               α)

               λύση δύο κρατών με το Ισραήλ και ένα δημοκρατικό, βιώσιμο, ειρηνικό και κυρίαρχο Παλαιστινιακό κράτος, τα οποία συμβιώνουν εκ παραλλήλου εντός ασφαλών και ανεγνωρισμένων συνόρων και έχουν κανονικές σχέσεις με τους γείτονές τους, σύμφωνα με τις αποφάσεις 242 (1967), 338 (1973), 1397 (2002) και 1402 (2002) του Συμβουλίου Ασφαλείας των Ηνωμένων Εθνών και τις αρχές της διάσκεψης της Μαδρίτης·

               β)

               διευθέτηση των σχέσεων Ισραήλ-Συρίας και Ισραήλ-Λιβάνου·

               γ)

               δίκαιη λύση για το περίπλοκο θέμα της Ιερουσαλήμ και δίκαιη, βιώσιμη και συμπεφωνημένη λύση για το πρόβλημα των παλαιστινίων προσφύγων·

               δ)

               συνέχιση της διαδικασίας της Annapolis προς ένα τελικό καθεστώς συμφωνίας και τη δημιουργία Παλαιστινιακού κράτους, συμπεριλαμβανομένης της ενίσχυσης του ρόλου της Τετραμερούς, φύλακα του οδικού χάρτη, ιδιαίτερα ενόψει της παρακολούθησης της εκτέλεσης των υποχρεώσεων αμφοτέρων των μερών στα πλαίσια του οδικού χάρτη και σε συμφωνία με όλες τις διεθνείς προσπάθειες για την επίτευξη αραβο-ισραηλινής ειρήνης·

               ε)

               θέσπιση βιώσιμων και αποτελεσματικών ρυθμίσεων αστυνόμευσης υπό παλαιστινιακή αρμοδιότητα σύμφωνα με τα καλύτερα διεθνή πρότυπα, σε συνεργασία με τα προγράμματα δημιουργίας υποδομών της Ένωσης καθώς και με άλλες διεθνείς προσπάθειες στο ευρύτερο πλαίσιο του τομέα ασφάλειας, συμπεριλαμβανομένης της μεταρρύθμισης της ποινικής δικαιοσύνης·

               στ)

               εκ νέου άνοιγμα των σημείων διέλευσης προς τη Γάζα, συμπεριλαμβανομένου του σημείου διέλευσης της Ράφα, μεταξύ άλλων και για την απάλυνση των σοβαροτάτων ανθρωπιστικών αναγκών του πληθυσμού, και πρόβλεψη της παρουσίας ενός τρίτου μέρους, αν και τα δύο μέρη συμφωνήσουν, σε συνεργασία με τις προσπάθειες οικοδόμησης εμπιστοσύνης της Ένωσης.

         3.   Οι στόχοι αυτοί βασίζονται στη δέσμευση της Ένωσης:

               α)

               για συνεργασία με τους ενδιαφερομένους και με εταίρους της διεθνούς κοινότητας, ειδικότερα στο πλαίσιο της Τετραμερούς Διάσκεψης για τη Μέση Ανατολή, με σκοπό την εξεύρεση κάθε δυνατότητας για επίτευξη ειρήνης και για ένα αξιοπρεπές μέλλον όλων των λαών της περιοχής·

               β)

               για συνέχιση της υποστήριξης των παλαιστινιακών πολιτικών και διοικητικών μεταρρυθμίσεων και των μεταρρυθμίσεων της εκλογικής διαδικασίας και του τομέα της ασφάλειας·

               γ)

               για πλήρη συμμετοχή στην οικοδόμηση της ειρήνης καθώς και στην ανάκαμψη της παλαιστινιακής οικονομίας ως αναπόσπαστου μέρους της περιφερειακής ανάπτυξης.

         4.   Ο ΕΕΕΕ υποστηρίζει το έργο της ΥΕ στην περιοχή, καθώς και στο πλαίσιο της τετραμερούς διάσκεψης για τη Μέση Ανατολή.
   Άρθρο 3
   Εντολή
   Για την επίτευξη των στόχων πολιτικής, η εντολή του ΕΕΕΕ είναι η ακόλουθη:

               α)

               να παρέχει ενεργό και αποτελεσματική συμβολή της Ένωσης σε δράσεις και πρωτοβουλίες προς οριστική διευθέτηση της ισραηλινοπαλαιστινιακής σύγκρουσης καθώς επίσης και της ισραηλινοσυριακής και της ισραηλινολιβανικής σύγκρουσης·

               β)

               να διευκολύνει και να διατηρεί στενές επαφές με όλους τους συμμετέχοντες στην ειρηνευτική διαδικασία της Μέσης Ανατολής, με τις άλλες χώρες της περιοχής, με τα μέλη της τετραμερούς διάσκεψης για τη Μέση Ανατολή και άλλες σχετικές χώρες, καθώς και με τα Ηνωμένα Έθνη και τους λοιπούς αρμόδιους διεθνείς οργανισμούς, ώστε να συνεργάζεται μαζί τους για την ενίσχυση της ειρηνευτικής διαδικασίας·

               γ)

               να εξασφαλίζει τη συνεχή παρουσία της Ένωσης επιτόπου καθώς και στα αρμόδια διεθνή βήματα και να συμβάλλει στην διαχείριση και την πρόληψη κρίσεων·

               δ)

               να παρακολουθεί και να στηρίζει τις ειρηνευτικές διαπραγματεύσεις μεταξύ των μερών, προσφέροντας τις συμβουλές και καλές υπηρεσίες της Ένωσης·

               ε)

               να συμβάλλει, όπου του ζητείται, στην εφαρμογή διεθνών συμφωνιών που συνομολογούνται μεταξύ των μερών και να αναλαμβάνει διπλωματική δράση με αυτά, σε περίπτωση μη συμμόρφωσης προς τους όρους των συμφωνιών αυτών·

               στ)

               να δίνει ιδιαίτερη προσοχή σε παράγοντες που έχουν επιπτώσεις στην περιφερειακή διάσταση της ειρηνευτικής διαδικασίας της Μέσης Ανατολής·

               ζ)

               να διαπραγματεύεται εποικοδομητικά με τους υπογράφοντες συμφωνίες στο πλαίσιο της ειρηνευτικής διαδικασίας, ώστε να προωθείται η συμμόρφωση προς τους βασικούς κανόνες της δημοκρατίας, συμπεριλαμβανομένου του σεβασμού των δικαιωμάτων του ανθρώπου και του κράτους δικαίου·

               η)

               να συμβάλει στην υλοποίηση της πολιτικής της ΕΕ για τα ανθρώπινα δικαιώματα και στην εφαρμογή των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τα παιδιά και τις γυναίκες σε περιοχές που πλήττονται από συγκρούσεις, ειδικότερα παρακολουθώντας και μελετώντας τις εξελίξεις σε αυτόν τον τομέα·

               θ)

               να υποβάλλει έκθεση για τις δυνατότητες παρέμβασης της Ένωσης στην ειρηνευτική διαδικασία και για τον καλύτερο τρόπο υλοποίησης των πρωτοβουλιών της Ένωσης και των προσπαθειών που καταβάλλει η Ευρωπαϊκή Ένωση σε σχέση με την ειρηνευτική διαδικασία της Μέσης Ανατολής, όπως η συμβολή της Ευρωπαϊκής Ένωσης στις παλαιστινιακές μεταρρυθμίσεις, και ένταξης σ’ αυτές των πολιτικών πτυχών σχετικών αναπτυξιακών σχεδίων της Ένωσης·

               ι)

               να παρακολουθεί τις ενέργειες εκάστης πλευράς για την εφαρμογή του οδικού χάρτη και για θέματα που ενδέχεται να επηρεάσουν αρνητικά την έκβαση των διαπραγματεύσεων για το μόνιμο καθεστώς ώστε να παρέχει στην τετραμερή διάσκεψη για την Μέση Ανατολή την δυνατότητα να εκτιμά καλύτερα τη συμμόρφωση των μερών·

               ια)

               να αναπτύσσει ιδιαίτερη συνεργασία στην αναθεώρηση της τομεακής ασφαλείας σε συνεργασία με την Ευρωπαϊκή Επιτροπή και τον συντονιστή ασφαλείας ΗΠΑ και να διευκολύνει τη συνεργασία σε θέματα ασφαλείας με όλους τους οικείου φορείς,

               ιβ)

               να συμβάλλει στην καλύτερη κατανόηση του ρόλου της Ένωσης εκ μέρους των φορέων διαμόρφωσης της κοινής γνώμης στην περιοχή.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία της ΥΕ.
   2.   Η επιτροπής πολιτικής και ασφάλειας (ΕΠΑ) διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στα πλαίσια της εντολής, με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, κατά την περίοδο από 1ης Μαρτίου 2010 έως 31 Αυγούστου 2010, ανέρχεται σε 730 000 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Μαρτίου 2010. Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για το γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής που απαιτεί η εντολή. Ο ΕΕΕΕ ενημερώνει το Συμβούλιο και την Επιτροπή τάχιστα για τη σύνθεση της ομάδας του.
   2.   Τα κράτη μέλη και τα θεσμικά όργανα της Ένωσης μπορούν να προτείνουν την απόσπαση προσωπικού στην υπηρεσία του ΕΕΕΕ. Οι μισθοί του αποσπασμένου από κράτος μέλος ή από θεσμικό όργανο της Ένωσης προσωπικού στην υπηρεσία του ΕΕΕΕ καλύπτονται από το κράτος μέλος ή το θεσμικό όργανο της Ένωσης, αντίστοιχα. Εμπειρογνώμονες αποσπασμένοι από τα κράτη μέλη στη Γενική Γραμματεία του Συμβουλίου μπορούν επίσης να τοποθετηθούν υπό τον ΕΕΕΕ. Τα συμβασιούχα μέλη του διεθνούς προσωπικού πρέπει να έχουν την ιθαγένεια ενός κράτους μέλους.
   3.   Όλα τα αποσπασμένα μέλη του προσωπικού τελούν υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης, ασκούν τα καθήκοντά τους και ενεργούν προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του καθορίζονται, ενδεχομένως, σε συμφωνία με το μέρος / τα μέρη υποδοχής. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (3), ιδίως όταν χειρίζονται διαβαθμισμένες πληροφορίες της ΕΕ.
   Άρθρο 9
   Πρόσβαση στις πληροφορίες και στην υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε αναγκαία πληροφορία.
   2.   Η αντιπροσωπεία της Ένωσης ή/και τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της ΕΕ δυνάμει του τίτλου V της συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή της αρμοδιότητάς του, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει ειδικό σχέδιο ασφάλειας για την αποστολή το οποίο βασίζεται στην καθοδήγηση της Γενικής Γραμματείας του Συμβουλίου, που περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, τη διαχείριση συμβάντων που αφορούν την ασφάλεια, σχέδιο έκτακτης ανάγκης και σχέδιο εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που ορίζει η Γενική Γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΥΕ και την ΕΠΑ. Ο ΕΕΕΕ υποβάλλει επίσης έκθεση, αν χρειασθεί, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, μετά από σύσταση της ΥΕ ή της ΕΠΑ, να υποβάλλει έκθεση στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προωθεί τον γενικό πολιτικό συντονισμό της Ένωσης. Μεριμνά ώστε να εξασφαλισθεί ότι όλα τα επιτόπια μέσα της Ένωσης χρησιμοποιούνται συνεκτικά προς επίτευξη των στόχων της ενωσιακής πολιτικής. Οι δραστηριότητες του ΕΕΕΕ συντονίζονται με τις δραστηριότητες της Επιτροπής, καθώς και, αν χρειασθεί, με τις δραστηριότητες άλλων ΕΕΕΕ που δραστηριοποιούνται στην περιοχή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Διατηρείται στενή επαφή επιτοπίως με τον Επικεφαλής της αντιπροσωπείας της Ένωσης και τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προκειμένου να επικουρούν τον ΕΕΕΕ στην εκτέλεση της εντολής του. Ο ΕΕΕΕ παρέχει στους επικεφαλής της αστυνομικής αποστολής της ΕΕ στα Παλαιστινιακά εδάφη (EUPOL COPPS) και της αποστολής της ΕΕ για την ασφάλεια των συνόρων (EU BAM Rafah) επιτόπια πολιτική καθοδήγηση. Ο ΕΕΕΕ και ο μη στρατιωτικός διοικητής επιχείρησης πραγματοποιούν διαβουλεύσεις μεταξύ τους, εφόσον απαιτείται. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, το Συμβούλιο και την Επιτροπή έκθεση για την εκτέλεση της εντολής του στο τέλος της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από 1ης Μαρτίου 2010.
   Άρθρο 15
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Φεβρουαρίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 184 της 23.7.2003, σ. 45.

      (2)  ΕΕ L 46 της 17.2.2009, σ. 65.

      (3)  ΕΕ L 101 της 11.4.2001, σ. 1.


Avis juridique important

|

31989D0172

89/172/ΕΟΚ: Απόφαση της Επιτροπής της 1ης Μαρτίου 1989 για την περάτωση της διαδικασίας αντιντάμπινγκ σχετικά με τις εισαγωγές στην Ισπανία χλωριούχου χολίνης καταγωγής Βελγίου (ΙV/ΑD/87/1 - Χλωριούχος χολίνη)

Επίσημη Εφημερίδα αριθ. L 063 της 07/03/1989 σ. 0032 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Μαρτίου 1989  για την περάτωση της διαδικασίας αντιντάμπινγκ σχετικά με τις εισαγωγές στην Ισπανία χλωριούχου χολίνης καταγωγής Βελγίου  (IV/AD/87/1 - Χλωριούχος χολίνη)  (89/172/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 380 παράγραφος 1,  τον κανονισμό (ΕΟΚ) αριθ. 812/86 του Συμβουλίου της 14ης Μαρτίου 1986 για την άμυνα κατά των εισαγωγών που αποτελούν αντικείμενο ντάμπινγκ μεταξύ της Κοινότητας των Δέκα και των νέων κρατών μελών ή μεταξύ των νέων κρατών μελών κατά τη διάρκεια της περιόδου εφαρμογής των μεταβατικών μέτρων που καθορίζονται στην πράξη προσχώρησης της Ισπανίας και της Πορτογαλίας (1), και ιδίως το άρθρο 5 παράγραφος 8,  Μετά από διαβούλευση με τα ενδιαφερόμενα κράτη μέλη σύμφωνα με το άρθρο 8 παράγραφος 3 του κανονισμού (ΕΟΚ) αριθ. 812/86,  Εκτιμώντας τα ακόλουθα:  Α. ΔΙΑΔΙΚΑΣΙΑ  Με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2), η Επιτροπή ανήγγειλε, μετά από διαβούλευση με τα κράτη μέλη, την κίνηση διαδικασίας αντιντάμπινγκ σχετικά με τις εισαγωγές στην Ισπανία χλωριούχου χολίνης καταγωγής Βελγίου.  Πρόκειται για χλωριούχο χολίνη σε υγρή μορφή 75 %, υπαγόμενη στον κωδικό ΣΟ 2923 10 10, παραγόμενη και εξαγόμενη στην Ισπανία από την επιχείρηση Union Chimique Belge SA και εισαγόμενη στην Ισπανία από την ισπανική επιχείρηση Indukern SA .  Η διαδικασία αυτή βασιζόταν σε μια καταγγελία σύμφωνα με την οποία οι εξαγωγές χλωριούχου χολίνης από το Βέλγιο προς την Ισπανία πραγματοποιούνταν σε τιμές ντάμπινγκ, προκαλώντας έτσι ζημία στον αντίστοιχο τομέα της ισπανικής οικονομίας. Η καταγγελία αυτή βασιζόταν στο άρθρο 4 του κανονισμού (ΕΟΚ) αριθ. 812/86.  Η καταγγελία προερχόταν από την εταιρεία Algry SA η οποία καλύπτει το σύνολο της εθνικής παραγωγής χλωριούχου χολίνης στην Ισπανία, υποστηρίχθηκε δε και από τον μοναδικό παραγωγό τριμεθυλαμίνης (προϊόντος βάσης για την παραγωγή της χλωριούχου χολίνης) στην Ισπανία, την εταιρεία Ertisa SA.  Κατ' εφαρμογή του άρθρου 5 παράγραφος 1 στοιχείο β) του κανονισμού (ΕΟΚ) αριθ. 812/86, η Επιτροπή ενημέρωσε τα ενδιαφερόμενα κράτη μέλη, καθώς και τον καταγγέλλοντα και τους εμπλεκόμενους εισαγωγέα και εξαγωγέα, σύμφωνα δε με τις διατάξεις του άρθρου 5 παράγραφος 1 στοιχείο γ) κίνησε διαδικασία έρευνας με σκοπό να εξακριβώσει αν οι ισχυρισμοί του καταγγέλλοντος ήταν βάσιμοι και αν δικαιολογούσαν παρέμβαση εκ μέρους της.  Η Επιτροπή έδωσε στους ενδιαφερόμενους την ευκαιρία να γνωστοποιήσουν την άποψή τους εγγράφως καθώς και να ζητήσουν ακρόαση.  Για να μπορέσει να συγκεντρώσει όλες τις πληροφορίες που θεωρούσε αναγκαίες, η Επιτροπή απέστειλε στον ισπανό καταγγέλλοντα, στο βέλγο εξαγωγέα και στον ισπανό εισαγωγέα ένα ερωτηματολόγιο, έτσι ώστε να μπορέσει να διαπιστώσει την ύπαρξη περιθωρίου ντάμπινγκ καθώς και την ύπαρξη ζημίας.  Οι τρεις επιχειρήσεις απάντησαν στο ερωτηματολόγιο. Επίσης, ο βέλγος εξαγωγέας και ο καταγγέλλων καθώς και η εταιρεία Ertisa SA έγιναν δεκτοί σε ακρόαση, μετά από σχετικό αίτημά τους.  Καμιά παρατήρηση δεν κατατέθηκε από τα άλλα ενδιαφερόμενα μέρη.  Η έρευνα κάλυψε την περίοδο από 1ης Ιανουαρίου μέχρι 31 Αυγούστου 1987.  Β. ΝΤΑΜΠΙΝΓΚ  Η πραγματοποιηθείσα έρευνα επέτρεψε στην Επιτροπή να διαπιστώσει ότι πράγματι είχε ασκηθεί πρακτική ντάμπινγκ κατά την εξετασθείσα περίοδο, η δε τιμή «εκ του εργοστασίου» που είχε πράγματι καταβληθεί για το εξεταζόμενο προϊόν κατά την εξαγωγή του προς την Ισπανία ήταν σημαντικά χαμηλότερη από την τιμή «εκ του εργοστασίου» που εφαρμόζει η Union Chimique Belge SA για το ίδιο προϊόν στην εσωτερική αγορά.  Γ. ΖΗΜΙΑ  Το ύψος των εισαγωγών χλωριούχου χολίνης 75 % καταγωγής Βελγίου αυξήθηκε σημαντικά από την προσχώρηση της Ισπανίας και εξής: από μηδέν τόνους το 1984 και το 1985, ανήλθε σε 954 τόνους το 1986 και σε 2 257 τόνους το 1987. Αντίθετα δε, οι εισαγωγές του ίδιου προϊόντος με καταγωγή από τα άλλα κράτη μέλη, ενώ ανέρχονταν σε 190 τόνους το 1984 και σε 287 τόνους το 1985, έφθασαν μόνο στους 318 τόνους το 1986 και μειώθηκαν στους 83 μόλις τόνους το 1987.  Οι εισαγωγές που αποτέλεσαν το αντικείμενο της εν λόγω πρακτικής ντάμπινγκ είχαν ως αποτέλεσμα πτώση των τιμών της χλωριούχου χολίνης στην ισπανική αγορά. Δεδομένου δε ότι ο καταγγέλλων κατέβαλε προσπάθειες να διατηρήσει την παραγωγή του και το μερίδιό του στην αγορά της χλωριούχου χολίνης στην Ισπανία, κυρίως με τη μείωση των τιμών πώλησης, η ζημία που υπέστη ο καταγγέλλων αφορά κυρίως τη δυνατότητά του να επιτύχει κέρδη· ωστόσο, μεταφράζεται και σε μείωση του μεριδίου του στην ισπανική αγορά.  Δ. ΣΥΣΤΑΣΗ  Μετά από διαβούλευση με τα ενδιαφερόμενα κράτη μέλη η Επιτροπή απηύθυνε στις 18 Ιουλίου 1988, σύμφωνα με το άρθρο 8 παράγραφος 1 του κανονισμού (ΕΟΚ) αριθ. 812/86, σύσταση προς την επιχείρηση Union Chimique Belge SA να θέσει τέρμα σ' αυτή την πρακτική ντάμπινγκ. Η σύσταση αυτή προβλέπει την τήρηση μιας ελάχιστης τιμής για τη χλωριούχο χολίνη που εξάγεται προς την Ισπανία και προορίζεται για την ισπανική αγορά.  Ε. ΔΕΣΜΕΥΣΗ  Με επιστολή της 5ης Αυγούστου 1988, η επιχείρηση Union Chimique Belge SA δεσμεύθηκε να ακολουθήσει τη σύσταση της Επιτροπής μέσα στις καθοριζόμενες προθεσμίες.  Υπ' αυτές τις συνθήκες και σύμφωνα με το άρθρο 5 παράγραφος 8 του κανονισμού (ΕΟΚ) αριθ. 812/86, η κινηθείσα διαδικασία μπορεί να περατωθεί χωρίς να είναι αναγκαία η παροχή εξουσιοδότησης της Επιτροπής προς την Ισπανία για την επιβολή δασμών αντιντάμπινγκ κατά του εμπλεκόμενου εξαγωγέα,  ΑΠΟΦΑΣΙΖΕΙ:  Άρθρο μόνο  Περατώνεται η διαδικασία αντιντάμπινγκ σχετικά με τις εισαγωγές στην Ισπανία χλωριούχου χολίνης καταγωγής Βελγίου.  Βρυξέλλες, 1 Μαρτίου 1989.  Για την Επιτροπή  (1) ΕΕ αριθ. L 78 της 24. 3. 1986, σ. 1.  (2) ΕΕ αριθ. C 255 της 25. 9. 1987· διορθωτικό: ΕΕ αριθ. C 279 της 17. 10. 1987.